CELEX: 22005D0034
Language: sk
Date: 2005-03-11 00:00:00
Title: Rozhodnutie Spoločného výboru EHP č. 34/2005 z 11. marca 2005, ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

28.7.2005   
            
            
               SK
            
            
               Úradný vestník Európskej únie
            
            
               L 198/26
            
         
      ROZHODNUTIE SPOLOČNÉHO VÝBORU EHP č. 34/2005
   z 11. marca 2005,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 166/2004 z 3. decembra 2004 (1).
            
         
               (2)
            
            
               Smernica Európskeho parlamentu a Rady 2004/9/ES z 11. februára 2004 o inšpekcii a overovaní správnej laboratórnej praxe (SLP) (2) sa má začleniť do dohody.
            
         
               (3)
            
            
               Smernica Európskeho parlamentu a Rady 2004/10/ES z 11. februára 2004 o zosúlaďovaní zákonov, predpisov a správnych opatrení uplatňovaných na zásady správnej laboratórnej praxe a overovanie ich uplatňovania pri testoch chemických látok (3) sa má začleniť do dohody.
            
         
               (4)
            
            
               Smernica 2004/9/ES zrušuje smernicu Rady 88/320/EHS (4), ktorá je začlenená do dohody a ktorá sa má v dôsledku toho v dohode zrušiť.
            
         
               (5)
            
            
               Smernica 2004/10/ES zrušuje smernicu Rady 87/18/EHS (5), ktorá je začlenená do dohody a ktorá sa má v dôsledku toho v dohode zrušiť,
            
         ROZHODOL TAKTO:
   Článok 1
   Kapitola XV prílohy II sa mení a dopĺňa takto:
   
               1.
            
            
               Znenie bodu 8 (smernica Rady 87/18/EHS) sa nahrádza týmto znením:
               „32004 L 0010: smernica Európskeho parlamentu a Rady 2004/10/ES z 11. februára 2004 o zosúlaďovaní zákonov, predpisov a správnych opatrení uplatňovaných na zásady správnej laboratórnej praxe a overovanie ich uplatňovania pri testoch chemických látok (Ú. v. EÚ L 50, 20. 2. 2004, s. 44).“
            
         
               2.
            
            
               Znenie bodu 9 (smernica Rady 88/320/EHS) sa nahrádza týmto znením:
               „32004 L 0009: smernica Európskeho parlamentu a Rady 2004/9/ES z 11. februára 2004 o inšpekcii a overovaní správnej laboratórnej praxe (SLP) (Ú. v. EÚ L 50, 20. 2. 2004, s. 28).“
            
         Článok 2
   Znenia smerníc 2004/9/ES a 2004/10/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 12. marca 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. marca 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 133, 26.5.2005, s. 11.
   
      (2)  Ú. v. EÚ L 50, 20.2.2004, s. 28.
   
      (3)  Ú. v. EÚ L 50, 20.2.2004, s. 44.
   
      (4)  Ú. v. ES L 145, 11.6.1988, s. 35.
   
      (5)  U .v. ES L 15, 17.1.1987, s. 29.
   
      (6)  Nie sú uvedené žiadne ústavné požiadavky.